Akutredder Lars Nørregaard fra Falcks station i Aars har onsdag fået Sophus Falcks Mindelegat - i øvrigt på Sophus Falcks 101 års fødselsdag. Mindelegatet tildeles personer i Falck, som har gjort en livreddende eller anden særlig indsats uden for tjeneste eller som har ydet en særlig indsats for korpset. Den 10. juni 2007 var Lars Nørgaard med sin familie i Aalborg friluftsbad. Lars Nørgaards kæreste bliver opmærksom på en kvinde, der har en livløs lille pige i sine arme. Lars Nørgaard løber over til den lille pige og konstaterer, at hun ikke trækker vejret. Moderen giver en indblæsning, og Lars Nørgaard overtager den videre behandling. Han sikrer frie luftveje og får pigen i aflåst sideleje og får en stabil vejrtrækning. Det redder pigen. Derudover får Mogens Christensen, Løkken, og tidligere vildtkonsulent Kurt Thomsen, Aalbæk, anerkendelse for deres særlige indsats for korpset. Mogens Christensen har ydet en mangeårig indsats for Falcks Brandtjeneste. Kurt Thomsen har sat et markant aftryk på Falcks håndtering af dyr i form af at være primus motor i uddannelse af reddere og vagtcentralmedarbejdere inden for dette område.

Opsummering:
Yderligere to nordjyske Falck-reddere hædret